cyanic-selkie/wikianc huggingface dataset:
Список на државни водачи во 762 година
Ова е список на државни водачи во 62 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Диференцијално Манчестер кодирање
Диференцијално Манчестер кодирање е линиски код кадеподатокот и тактните сигнали се искомбинирани да формираат еден само-синхронизирачки пренос н податоци со две нивоа.Тоа е диференцијално кодирање кое го користи присуството и отсуството на транзиции за да покаже логичка вредност.Не е неопходно е да се знае поларитетот на испратениот сигнал бидејќи информациите не се чуваат во вредностите на напонот туку во неговата промена: со други зборови, не е важно дали е примена логичка 1 или 0, но само дали поларитетот е ист или различен од претходната вредност; ова ја прави синхронизацијата полесна.
Диференцијалното Манчестер кодирање не треба да се меша со BMC (biphase mark code) или FM1, двофазно просторно кодирање, и двофазно нововско кодирање бидејќи овие четири линиски кодирања се сите уникатни.
Диференцијалното Манчестер кодирање ги има следниве предности во однос на некои други линиски кодирања:
Овие позитивни одлики се постигнати на сметка на удвојување на греквенцијата на часовникот – стапната на симболот е двапати поголема од стапката на битови од оригиналниот сигнал. Секој бит период е поделен на два половина периоди: часовник и податоци. Полупериодот на часовникот секогаш започнува со транзиција од ниско на високо или ов високо на ниско. Полупериодот на податокот прави транзиција од една вредност и нема премин на друга вредност. Една верзија на кодот прави транзиција за 0 и нема премин за 1 во полупериодот на податокот; другиот прави транзиција за 1 и нема премин за 0. Така, ако „1“ е претставена на една транзиција, а потоа „0“ е претставена со две транзиции и обратно, што го прави Диференцијалниот Манчестер форма на дигитална честотна модулација. Или кодот може да се толкува со полупериод на часовникот или пред или по полупериодот на податокот.
Biphase mark coding транзициите на секоја позитивна ивица на такт сигналот (кога часовникот оди од 0 на 1) и исто така ранзициите на негативната ивица на такт сигналот кога податокот е 1.
Сојомбо (симбол)
Знакот „Сојомбо“ е специјален знак во писмото сојомбо кое се користело за запишување на монголскиот јазик. Денес, писмото не се користи за запишување на јазикот, но знакот останал во употреба и станал симбол на Монголија. Знакот „Сојомбо“ може да се види на знамето на Монголија, грбот на Монголија и на голем број официјални документи во државата.
Одлики
Знакот е составен од следниве елементи:
Употреба
Симболот „Сојомбо“ е на знамето на Монголија уште од 1911 година (освен помеѓу 1921 и 1924 година). Исто така симболот бил грб на државата од 1924 до 1940 и вметнат во грбот повторно во 1992 година. Симболот е присутен во секој дел од општеството во Монголија.
IC 832
IC 832 — галаксија во соѕвездието Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 832 се споменува и како CGCG 106-37, NPM1G +15.0475.
Откривање
Објектот е откриен на 8 јули 1891 година од страна на Стефан Жавел.
Податоци од набљудување
Според морфолошката класификација на галаксиите, IC 832 е од видот S. Видливиот сјај со голо око изнесува 14,8 mag, а оној во рамките на интервалот од минималната до максималната честота 15,6 mag, додека површинскиот сјај изнесува 12,2 m/лм2. IC 832 има привидни димензии од 0,5' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 24 м 22,8 с, а неговата деклинација, односно висината на лакот на тој агол, +15° 29' 21"". Положбениот агол на објектот е во износ од 130°.
Други поделби
Проучување на IC 832 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 55003.
Користена литература
Reference Catalogue of Bright Galaxies. Austin, Texas, University of Texas Press, 1976.(118,206) (Catalog)
М'Баје Нијанг
М'Баје Нијанг (роден на  во Мелан ан Ивлин, Франција) — сенегалски фудбалер роден во Франција, напаѓач на Рен на заем од Торино.
Градови во Молдавија
Во согласност со споменатиот Закон, 65 населени места во Молдавија имаат статус на град, а градовите на Кишинев, Белци, Бендер, Комрат и Тираспол имаат и статус на општина.
Градовите Тираспол, Бендер, Дубасар, Рибница, Каменка, Григориопол, Слобоѕеја, Мајак, Нов Тираспол, Красное и Днестровск се под контрола на непризнатата држава Приднестровие (Приднестарска Молдавска Република - ПМР) и не ги признаваат на властите во Молдавија. Некои од овие населби (Красное, Мајак, Нов Тираспол) во согласност со законите на Приднестровие немаат статус на град.
765
765 (Римски бројки) — година според општоприфатениот календар. Тоа била 765 година од новата ера, 765. од првиот милениум, 65. од VIII век и шеста од 760-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6273 и 6274 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5515 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4525 и 4526 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1518.
NGC 2273
Објектот бил предмет и на други истражувања, па освен како NGC 2273 се споменува и како UGC 3546, MCG 10-10-15, MK 620, CGCG 285-6, IRAS 06456+6054.
Откривање
Објектот е откриен на 15 септември 1867 година од страна на Нилс Кристофер Дунерс, со помош на рефрактор, чијашто леќа имала пречник од 9,6 см.
Податоци од набљудување
Според морфолошката класификација на галаксиите, NGC 2273 е од видот SBa. Видливиот сјај со голо око изнесува 11,7 m, а оној во рамките на интервалот од минималната до максималната честота 12,6 m, додека површинскиот сјај изнесува 13,8 m/лм2. NGC 2273 има привидни димензии од 3,6' х 2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 6 ч 50 м 8,4 с, а неговата деклинација, односно висината на лакот на тој агол, + 60° 50' 45". Положбениот агол на објектот е во износ од 50°.
766
766 (Римски бројки) — година според општоприфатениот календар. Тоа била 766 година од новата ера, 766. од првиот милениум, 66. од VIII век и седма од 760-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6274 и 6275 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5516 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4526 и 4527 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1519.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 766 година се протега во 3402 и 3403, додека според второто гледиште, годината трае во текот на 3462 и 3463 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1309. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 148 и 149 исламска година.
Меѓународен бизнис
Меѓународниот бизнис е поим кој се користи за заеднички да се опишат сите трговски зделки (приватни и државни, продажба, вложувања, логистика и транспорт) кои се одвиваат меѓу два или повеќе региони, земји и народи надвор од нивните политички граници. Вообичаено, приватните фирми се занимаваат со зделки од кои се збогатуваат, а државните фирми имаат и политички причини. Тоа се однесува на сите оние деловни активности кои вклучуваат прекугранична размена на стоки, услуги и средства помеѓу две или повеќе држави. Размената на економски средства вклучуваат капитал, квалификации, работници и слично за меѓународно производство на материјални добра и услуги како што се, финансии, банкарство, осигурување, градежништво итн.
Области на проучување во оваа тема се разлики во правни системи, политички системи, економска политика, јазик, сметководсвтени стандарди, работнички стандарди, животни стандарди, еколошки стандарди, стандарди за животната средина, локална култура, корпоративната култура, девизниот пазар, тарифи(царини), прописи за увоз и извоз, трговски договори, клима, образование и многу други теми.Секој од овие фактори бара значителни промени во начинот на кој функционираат одделните деловни единици од една земја до друга. Извршувањето на меѓународните работи зависи од целите на компаниите и средствата со кои тие ги извршуваат. Работата влијае и е под влијание на физички и општествени фактори како и конкурентната средина.
Работа:
Цели: Проширување на продажбата, стекнување ресурси, намалување на ризиците
Средства:
Физички и општествени фактори:
Во последниве децении се забележува пораст на глобализацијата, кое што се должи на следниве осум фактори:
Проучувањето на Меѓународниот бизнис е важно затоа што: Раководителите во меѓународнот бизнис мора да ги разберат дисциплините на општествените науки и како тие влијаат врз сите функционални деловни полиња.
Наводи
Daniels, J., Radebaugh, L., Sullivan, D. (2014). International Business: environment and operations, 15th edition. Prentice Hall; Daniels, John D., Lee H. Radebaugh, and Daniel P. Sullivan. Globalization and business. Prentice Hall, 2002.
Радован Трниќ
Радован Рада Трниќ Попа (Мокрин, кај Кикинда, 16 јуни 1912 - фарма на Симиќ, кај Кикинда, 4 август 1941), учесник во Народноослободителната борба и народен херој на Југославија.
Биографија
Роден е на 16 јуни 1912 година во Мокрин, кај Кикинда. Основно училиште завршил во родниот град, а гимназија во Кикинда. На барање на родителите заминал во Белград да студира теологија. Веќе во првата година, тој бил убеден дека тоа не е неговиот пат и набрзо ги напуштил студиите. Откако студирал теологија, подоцна го добил прекарот „Папа“ од неговите пријатели.
Како студент во Белград, стапил во контакт со револуционерното студентско движење во 1933 година, бил примен во членството на Комунистичката партија на Југославија (КПЈ). По прекинот на студиите, во 1933 година се вратил во родниот Мокрин, каде што ја обновил партиската организација и бил нејзин секретар. Инаку, на изборите за уставотворно собрание во 1920 година, мнозинството мешани гласачи гласале за КПЈ во Мокрин, а во селото живееле и неколку учесници во Октомвриската револуција. Една година подоцна, во 1936 г. година полицијата упаднала во партиската организација на КПЈ во Банат и уапсила поголем број членови на КПЈ меѓу кои и Радован.
Заради неговото револуционерно дело, од страна на Државниот суд за заштита на државата е осуден на две години затвор, кои ги одлежувал во затворот во Сремска Митровица. По враќањето од затвор, 1938 година ја обновил партиската организација во Мокрин и ја продолжил политичката работа. Во исто време во Мокрин е формирана масовна организација на „Селанскиот круг“ која собрала голем број млади луѓе. Јадрото на оваа организација биле членови на Сојузот на комунистичката младина на Југославија (СКОЈ). Во својата партиска работа во Мокрин, Радован активно соработувал со меленачкиот комунист Милан Маленчиќ, со кого заедно работеле на организирање на луѓето.
Во 1940 година, Радован станал член на Окружниот комитет на КПЈ за Кикинда, а потоа започнал да соработува со Угљеш Терзин, адвокатски приправник. Тие двајцата организирале низа масовни работнички акции во Кикинда и Мокрин. Тие, исто така, организирале демонстрации против потпишувањето на Тројниот пакт сојуз во март 1941 година. За време на априлската војна, тие собрале голем број млади луѓе и формирале доброволно движење на мокринската младина, со цел да учествуваат во одбраната на земјата, но брзата капитулација ги спречила во тоа.
Набргу потоа Радован и Угљеша успеале да го обноват Окружниот комитет и да продолжат со подготовките за вооруженото востание. Во текот на јули, во селата во северниот дел на Банат биле организирани неколку воени одреди и ударни групи, а бил организиран и посебен медицински оддел во рамките на Окружниот комитет на КПЈ за Кикинда. Радован посетил многу села и таму собрал народ и ги подготвил за битка. Во средината на јули го формирал Мокринскиот партизански одред од Мокринскиот армиски одред. Набргу потоа се формирал партизанскиот одред Кикинда, кој на 28 јули излегол на терен. За командант на оваа чета бил поставен Угљеша Терзин, а за политички комесар Радован Трниќ.
Одредот Кикинда се улогорувал на фарамата Симиќ, кај Кикинда, и вршел диверзантски акции, како што се палење жито и напад на германски воено-полициски заговори, во пошироката околина на Кикинда. Одредот имал 25 борци и бил добро вооружен, сите борци ималеоружје и еден митралез. Меѓутоа, германските единици ја откриле позицијата на одредот на 3 август и во текот на следната ноќ со силни сили ја опколиле оваа фарма. Во раните утрински часови на 4 август 1941 година, Германците започнале силен напад. Иако изненадени, партизаните ја прифатиле борбата која траела три часа. Во оваа битка загинале седумнаесет партизани, меѓу кои командантот и политички комесар на одредот Угљеша Терзин (1909–1941) и Радован Трниќ. Тие загинале штитејќи го отстапницата, група борци, кои направиле успешен пробив од областа, а потоа се приклучиле на Мокринскиот партизански одред. Во оваа битка Германците имале четворица загинати и неколку ранети војници.
Со указ на претседателот на ФНРЈ Јосип Броз Тито, 27 ноември 1953 година, тој бил прогласен за народен херој.
Малтешки ред
Малтешкиот ред бил создаден уште пред да започнат крстоносните војни од страна на бенедиктските браќа на чело со Жерар во 1080 година во денешна Палестина како втор рицарски орден по Редот на темпларите.
Улога на редот
Самиот ред бил формиран со цел да им се даде нега и заштитување на христијанските аџии што оделе на поклонение во Ерусалим и Светата земја. Овој ред официјално бил признат и од страна на папа Паскал II и папа Евгениј III во 1113 и 1153 година. Самиот витешки ред бил реорганизиран во 1118 година од страна на Реимонд де Пуи. Членовите на овој ред немале право да се женат. Тие морале да исполнуваат многу услови за да се одржат во редот. Така на пример, членовите на овој орден морале да дадат заклетва на послушност, скромност како и дека ќе се борат со оружје во рака против "противниците на крстот и христијанството". Витезите не само што требало да се грижат за болните и бедните, туку требало и да служат во војните походи. Редот бил потчинен под папата и само од него можел да добива права и должности.
Грб на редот
Грбот на малтешкиот ред се состоил од бел железен крст во црна позадина. Но, по нивното преместување на седиштето од Ерусалим во Малта, тие го промениле и својот грб, кој е до ден денес во употреба. Тој денес се состои од сребрен малтешки крст со црвен штит.
Имиња на редот
Официјалното име на овој витешки ред е "Ordo militiae S. Johannis Baptistae hospitalis Hierosolimitani", а рицарите во почетокот се нарекувале јованисти по Свети Јован Крстител, а потоа и болничари од англискиот збор hospital кој во превод на македонски јазик значи болница или гостопримливост. Името Малтешки витези го добиле кога се преселиле во Малта.
Космос-533
Космос-533 — еден од над 2.400 советски вештачки сателити лансирани во рамките на програмата „Космос“.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 113,6 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 1469 км, а најмалото на 1317.
IC 834
IC 834 — галаксија во соѕвездието Воловар, заведена во Новиот општ каталог на длабоконебесни тела.
Откривање
Објектот е откриен на 28 јуни 1889 година од страна на Гијом Бигурдан.
Податоци од набљудување
Според морфолошката класификација на галаксиите, IC 834 е од видот *. Видливиот сјај во рамките на интервалот од минималната до максималната честота изнесува 14,4 mag.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 28 м 54,1 с, а неговата деклинација, односно висината на лакот на тој агол, +42° 53' 55".
Други поделби
Проучување на IC 834 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
Стеван Габер
Животопис
Габер е роден во Велес на 22 септември 1919 година. Основно образование и гимназија завршил во родното место, а Правен факултет во Белград и во Софија (1943). Во 1956 година докторирал на Правниот факултет во Белград, на тема „Непосредна демократија“. Од 1965 до 1967 година бил декан на Правниот факултет во Скопје, а од 1972 до 1974 година бил ректор на Универзитетот „Св. Кирил и Методиј“ во Скопје, директор на Институтот за социолошки и политичко-правни истражувања во Скопје (1975) и ректор на Универзитетот „Св. Климент Охридски“ во Битола од 1978 до 1979 година. Припаѓал на комунистичкото студентско движење. Во партизанското движење влегол од август 1944 г., кога бил примен за член на КПЈ. Бил политкомесар на чета во Велешката осма бригада (1944). По Ослободувањето на земјата бил полномошник на ОЗНА, окружен обвинител и обвинител на град Скопје. Бил член на Матичната комисија за основање на Правниот факултет во Скопје (1951). Напишал повеќе од 160 труда од областа на правните и политичките науки.
Марио Чалмерс
Алмарио "Марио" Чалмерс (роден ) е професионален американски кошаркар, плејмејкер на Мемфис Гризлис во НБА.
Чалмерс бил одбран како 34-ти пик на НБА драфтот во 2008 година од Минесота Тимбервулфс. Тој играл три сезони колеџ кошарка за Универзитетот во Канзас, вклучувајќи ја и сезоната 2007-2008 во која Канзас го освоил државното првенство, откако Чалмерс погодил драматична тројка на 2.1 секунди пред крајот за да го доведе натпреварот против Мемфис Тајгерс до продолжение, по кое Канзас го добил натпреварот.
Во 2006–2007 на Big 12 Наградите за Тренери, Чалмерс бил именуван за ко-дефанзивен играч на годината заедно со Маркус Дов од Оклахолма Стејт. Чалмерс исто така бил изгласан за третиот тим на All Big 12, како и за дефанзивниот тим на All Big 12. Во сезоната 2007–2008, Чалмерс бил назначен во Првиот Дефанзивен Тим во Big 12 и во вториот тим на All Big 12. Исто така бил одбран за најдобар играч на NCAA првенството во 2008 година.
Средно училиште
Чалмерс учел во Средното Училиште Барлет во Енкориџ, Алјаска. Чалмерс бил именуван за 4A Државен Играч на Годината трипати по ред, придружувајќи му се на Трајан Ленгдон кој дотогаш бил единствениот играч кој има постигнато таков успех. Чалмерс исто така го предводел своето училиште до две државни титули во 2002 и 2003 година, и до вицешампионска титула во 2004 година.
Колеџ кариера
Чалмерс бил севкупно рангиран како #2 плејмејкер во 2005 година во класата за регрутирање од rivals.com и scout.com. Предвид ги имал универзитетите Аризона, Северна Каролина, Вејк Форест и Џорџија Тек пред конечно да се запише на Универзитетот во Канзас на 21 мај, 2004 година.
Бруцошка година
Чалмерс ја започнал неговата колеџ кариера на клупата позади бекот Џеф Хокинс, но го заработил своето место во почетната петорка во јануари 2006 година. Тој ја завршил сезоната со 21 од вкупно 22 финални започнати натпревари (недостасувало само натпреварот од главната ноќ). Тој ја завршил бруцошката година со просек од 11.5 бода по натпревар, втор во тимот. Тој станал вториот бруцош во историјата на Big 12 кој го добил признанието за Конференциски Играч на Неделата и двапати бил назначен за Национален Бруцош на Неделата. Тој исто така го поставил KU и Big 12 рекордот за најмногу украдени топки во една сезона од бруцош, со 89 украдени топки. Чалмерс ја освоил KU наградата “Clyde Lovellette” за играч со најголем напредок (заедно со Џулијан Рајт), како и наградата “Dutch Lonborg” за највисок процент на реализација на слободно фрлање (78,8%).
Трета година
Чалмерс имал просек од 12,8 бода по натпревар за време на неговата трета година. Тој исто така водел во тимот по бројот на асистенции по натпревар - 4.3; во прецизноста на шутот за 3 бода - со реализација од 46,8%; како и по бројот на украдени топки - 97. Со неговите 97 украдени топки се изедначил со рекордот на училиштето што го поставил додека бил втора година. Тој постигнал 30 бода и придонел за победата на Канзас во финалниот натпревар од Конференцискиот Турнир Big 12 против Тексас.
Тој бил назначен во првиот дефанзивен тим на Big 12 и во вториот тим на All Big 12.
Чалмерс му помогнал на својот тим да го освои NCAA првенството во 2008 година со прецизен удар за три бода на 2.1 секунди до крајот на финалниот натпревар (што често се нарекува Чудото на Марио). Неговата тројка непосредно пред крајот на регуларниот дел го одвел натпреварот во продолжение, кое Канзас го добил и ги победи Мемфис Тајгерс. Чалмерс бил именуван за Најзначаен Играч на Турнирот. Тоа била 5-та национална титула на Џејхокс (вклучувајќи две пред-турнирски титули во 1922 и 1923). Тој бил во првиот дефанзивен тим во NCAA.
На 16 февруари 2013 година, кошаркарската програма на Универзитетот во Канзас го повлече дресот со неговиот број, #15.
Мајами Хит
На 3 септември 2008 година Чалмерс и поранешниот соиграч од Канзас Џејхокс Дарел Артур биле отстранети од програмата за транзиција на НБА дебитанти заради инцидент поврзан со марихуана. Полицајците кои дошле во нивната хотелска соба заради активирање на противпожарен аларм во 02:00 часот наутро тврделе дека собата силно мирисала на марихуана, но не била пронајдена, па не биле поднесени обвиненија.
Исто така пријавиле дека нивниот колега, НБА дебитантот Мајкл Бисли бил во собата во тоа време, но не било побарано да го напушти кампот. Бисли подоцна бил казнет со 50.000 долари за неговата вмешаност во инцидентот. Чалмерс негирал каква било било врска со марихуана и подоцна бил казнет со 20.000 $ од страна на Лигата заради пропуштање на кампот за дебитанти, но не бил парично казнет или суспендиран за какви било прекршоци поврзани со дрога.
сезона 2008-2009
На 5 ноември 2008 година, Чалмерс поставил нов тимски рекорд во Мајами Хит за украдени топки - 9 во својот четврт натпревар во НБА.
сезона 2010-2011
На 8 јули 2010 година, кога Леброн Џејмс објавил дека ќе се приклучи на Мајами Хит, Чалмерс го земал неговиот поранешен број на дрес од колеџ - 15, а Џејмс го зел стариот број на Чалмерс - 6.
Во натпреварот број 5 од НБА финалето во 2011 година, Чалмерс погодил шут од половина терен со звукот на сирената на крајот од првата четвртина за да го доведе тимот на Мајами Хит до предност 31-30, но Хит го загубиле натпреварот од Далас Маверикс со 112 - 103 и во финалната серија имале две победи наспроти трите на Далас. Чалмерс имал 15 бода, четири скока, две асистенции и една украдена топка. Во 6-тиот натпревар, Хит загубиле од Маверикс.
сезона 2011–2012
На 15 јуни 2011 година, тимот на Мајами Хит ја проширил квалификациската понуда за Чалмерс, што го направил ограничен слободен играч во периодот по сезоната. На 9 декември 2011 година, Чалмерс официјално повторно потпишал 3 годишен договор со Хит, вреден 12.000.000 $. Тој постигнал 29 бода на натпреварот со три продолженија и придонел за победата над Атланта Хокс на 5 јануари 2012 година.
На 15 февруари 2012 година НБА објавила дека Чалмерс, заедно со неговиот соиграч од Мајами Хит, Џејмс Џонс, ќе учествуваат на натпреварот за тројки во NBA All-Star викендот. Сепак, Чалмерс бил елиминиран во првиот круг.
Статистички, Чалмерс го имал својот најдобар регуларен дел од сезоната по неговата дебитантска година, и имал подобрување во кариерата во процентот за реализација на шут за три бода како и во процентот на погодени шутеви од игра.
Во четвртиот натпревар од втората рунда на плејоф серијата против Индијана Пејсерс, Чалмерс постигнал 25 бода. Во петтиот натпревар имал 11 скокови и 8 бода.
Чалмерс добил многу пофалби за неговите 25 бода во четвртиот натпревар од НБА финалето во 2012 година. Тој постигнал 12 бода во четвртата четвртина со што му помогнал на својот тим да победи во натпреварот.
сезона 2012-2013
На 12 јануари 2013 година, Чалмерс постигнал најголем број на бодови во кариерата - 34 против Сакраменто Кингс, при што погодил 10 тројки. Тој го изедначи рекордот на Мајами Хит за најмногу постигнати тројки во еден натпревар.
Мемфис Гризлис
На 10 ноември 2015, Чалмерс заедно со Џејмс Енис бил разменет во Мемфис Гризлис, за услугите на Џарнел Стоукс и Бено Удрих.
Добротворна организација
Чалмерс е основач на Марио В. Чалмерс фондацијата, која поддржува спортски и образовни програми за деца, а исто така помага во финансирање на програмите за истражување на рак на дојката. За време на летото во 2012 година, Михеј Ланкастер го изрежира Чудесниот Шут на Марио Чалмерс во кошаркарскиот камп во Салина, Канзас заедно со Марио.
Личен живот
Чалмерс е дете на Рони и Алмари Чалмерс. Тој има една постара сестра по име Ронека, која престојува во Шарлот, Северна Каролина. Тој има син, кој се вика Захиа А’марио Џонсон, и ќерка по име Кралицата Елизабета. Чалмерс е братучед со поранешниот бек на Лос Анџелес Клиперс Лионел Чалмерс, како и со поранешниот бек на Минесота Тимберволфс Крис Смит. Тој има четири тетоважи: на рамениците ги има имињата на неговата баба и денот кога таа е родена и денот кога таа починала со еден долар во средината, бидејќи таа им давала долар на сите деца, на тетоважата на долниот дел на неговиот зглоб пишува "quickness"(брзина) и "confidence"(доверба), два збора што неговата баба постојано му ги повторувала. На левиот зглоб го има истетовирано името на неговата мајка, а на грбот има тетоважа на која пишува "the truth, the whole truth and nothing but the truth"(вистината, целата вистина и ништо друго освен вистината).
Пеење
Пеењето е акт за производство на музички звуци со гласот, го проширува обичниот говор со употреба на тоналитет и ритам. Човек кој пее се вика пејач или вокалист. Пејачите изведуваат музика позната како песни, кои можат или да се отпеат а капела (без придружба) или придружени од музичари и инструменти, почнувајќи од еден инструменталист, па сè до комплетен симфониски оркестар. Може да се пее во група со други музичари, како на пример во хор со пејачи кои имаат различни вокални дијапазони, или во ансамбл со инструменталисти, како на пример во рок група или барокен ансамбл. Скоро секој кој може да зборува може и да пее,бидејќи во многу аспекти пеењето е форма на континуиран говор. Пеење може да биде неформално, само за забава, на пример, пеење под туш или караоке или тоа може да биде многу формално, како во случај, пеење за време на верски ритуали како што е мисата или професионално пеење кое обично се изведува на сцена или во студио. Професионалното пеење обично бара настава и редовна пракса. Професионалните пејачи обично ја градат својата кариера во еден специфичен музички жанр, како што се класичен или рок и во текот на нивната кариера земаат часови по пеење.
Човековиот глас
Во својот физички аспект, пеењето има добро дефинирана техника која зависи од употребата на белите дробови, кои служат за довод на воздух; од гркланот, кој има функција на вибратор; од градите и главата, кои имаат функција на засилувачи, како цевка во дувачки инструмент, и јазикот, кој заедно со непцето, забите и усните ги творат самогласките и согласките. Иако овие четири механизми функционираат самостојно, тие сепак се координирани во воспоставување на вокална техника и се направени за да комуницираат еден со друг. За време на пасивното дишењето, воздухот се вдишува со помош на дијафрагмата, а издишување се случува без никаков напор. Издишувањето може да биде помогнато од страна на стомачните, внатрешните меѓуребрени и долните карлични мускули. Вдишувањето е помогнато од надворешните меѓуребрени, скаленски мускули и стерноклеидомастоидниот мускул. Висината на звукот се менува со гласните жици. Артикулирање со затворена уста се нарекува потпевнување.
Звукот кај секој поединец е сосема уникатен, не само поради големината и формата на гласните жици, туку и поради големината и формата на остатокот од телото на поединецот. Луѓето имаат гласни жици кои можат да се олабават, затегнат, или да ја сменат дебелина, и преку кои здивот може да се пренесе со различен притисок. Обликот на градите и вратот, позицијата на јазикот, и затегнатоста на неповрзаните мускулите може да се промени. Која било од овие акции резултира со промена на висината, гласноста, бојата на самиот тон на продуцираниот звук. Звукот, исто така, одекнува во различни делови од телото, а големината на поединецот и коскената структура може да влијаат на звукот создаден од страна на поединецот.
Пејачите, исто така, можат да научат да го проектираат звукот на одреден начин, за да одекнува подобро во рамките на нивниот вокален тракт. Ова е познато како вокална резонанција. Големо влијание врз создавањето на звукот е функцијата на гркланот, со која луѓето можат да манипулираат на најразлични начини за да создадат различни звуци. Овие различни видови на ларингеалната функција се опишани како различни видови на вокални регистри. Примарниот метод за пејачите да го постигнат ова е употребата на вокалниот формант, кој на спектограмот покажал акустична резонанција за најосетливите делови од увото.
Вокална регистрација
Вокална регистрација се однесува на системот на вокални регистри во човечкиот глас. Регистри во човечкиот глас се одредена серија на тонови, кои се создадени во истиот вибрационен модел на гласните жици и кои го поседуваат истиот квалитет. Регистрите потекнуваат од ларингеалната функција. Тие се јавуваат бидејќи гласните жици можат да создаваат неколку различни вибрациони модели. Секој од овие вибрациони модели се појавува во одреден дијапазон и произведува одредени карактеристични звуци. Терминот „регистар“ може да биде малку конфузен бидејќи опфаќа неколку аспекти на човечкиот глас. Терминот регистар може да се користи за следново:
Вокална резонанција
Вокална резонанција е процесот со кој на основниот производ на фонацијата му е проширена бојата на тонот и / или појачана од воздушните шуплини низ кои минува. Разни термини поврзани со процесот на резонанција вклучуваат засилување, збогатување, проширување, подобрување, интензивирање и продолжување. Крајниот резултат на резонанцијата е од пејачот или звучникот да се добие подобар звук. Постојат седум области кои можат да бидат наведени како вокални резонатори. Во низа од најнискиот до највисокиот вокален резонатор во телото, овие области се градите, душникот, гркланот, голтникот, усната шуплина, носната шуплина и синусите.
Граден глас и главов глас
Граден глас и главов глас се термини кои се користат во рамките на вокалната музика. Употребата на овие термини варира во рамките на вокалните педагошки кругови и во моментов никој од музичките професионалци нема дадено доследно мислење во однос на овие термини. Градниот глас може да се користи во однос на одреден дел од вокалниот дијапазон или тип на вокален регистар, вокална резонантна област, или специфична вокална боја на тон. Главовиот глас може да се користи во однос на одреден дел од вокалниот дијапазон или тип на вокален регистар.
Историја и развој
Првото споменување на поимите граден и главов глас е околу 13-от век, кога се одделени од "грлениот глас" (гради, грло, глава - во тоа време веројатно е дека за висок глас се сметал фалсето регистарот) од страна на писателите Јоханес де Гарландиа и Џером од Моравија. Поимите подоцна се усвоени во бел канто, методот за пеење во италијанската опера, каде градниот глас e идентификуван како најнизок и главовиот глас за највисок од трите вокални регистри: граден, грклан и главов регистар. Овој пристап сè уште се изучува од страна на некои вокални педагози и денес. Друг популарен пристап моментално кој се заснова на бел канто моделот е да се поделат и машките и женските гласови во трите регистри. Машките гласовите се поделени во: граден регистар, главов регистар и фалсето регистар и женските гласови во: граден регистар, среден регистар и главов регистар. Таквите педагози учат дека главовиот регистар е вокална техника која се користи во пеењето за да се опише резонанцијата почувствувана во главата на пејачот.
Сепак, познавањето на човечката психологија е проширено во текот на изминатите две стотини години, а така расте и разбирањето на физичкиот процес на пеење и вокална продукција. Како резултат на тоа, многу вокални педагози, како Ралф Апелман на Универзитетот во Индијана и Вилијам Венард на Универзитетот во Јужна Калифорнија, ги редефинирале, или дури и се откажале од употребата на термините граден глас и главов глас. Особено, употребата на поимите главов регистар и граден регистар станале контроверзни бидејќи вокалната регистрација се почесто се гледа како производ на ларингеалната функција која не е поврзана со физиологијата на градите, белите дробови и главата. Поради оваа причина, многу вокални педагози тврдат дека е бесмислено да се зборува за регистри создадени во градите или главата. Тие тврдат дека вибрационите сензации што се чувствуваваат во овие области се резонантни појави и треба да бидат опишани со поими поврзани со вокалната резонанција, а не со регистрите. Овие вокални педагози ги претпочитаат поимите граден глас и главов глас пред поимот регистар. Ова гледиште верува дека проблемите коишто луѓето ги идентификуваат како проблеми со регистрите се навистина проблеми на резонантно приспособување.Ова гледиште исто така се усогласува со ставовите на другите научни области кои ја изучуваат вокалната регистрација, вклучувајќи: говорната патологија, фонетика и лингвистика. Иако и двете методи сè уште се во употреба, актуелната вокална педагошка практика има тенденција да ги усвои поновите научни погледи. Исто така, некои вокални педагози земаат идеи од двете гледни точки.
Современата употреба на терминот граден глас често се однесува на специфичен вид на вокален колорит или вокална боја на тон. Во класичното пеење, неговата употреба е целосно ограничена на долниот дел од модалниот регистар или нормален глас. Во рамките на други форми на пеење, градниот глас често се користи во модалниот регистар. Бојата на тон од градите може да додаде прекрасен спектар на звуци на вокалната палета на пејачот. Меѓутоа, употребата на премногу силен граден глас во високите регистри во обид да се добијат подобри критики, може да доведе до форсирање во градите. Форсирањето како последица може да доведе до вокална деградација.
Класификација на гласовите
Во европската класична музика и опера, гласовите се третират како музички инструменти. Композиторите кои пишуваат вокална музика мора да имаат разбирање за вештините, талентот, и вокалните особини на пејачот. Класификација на гласовите е процес преку кој човечките гласови се проценуваат и се поделени во видови. Овие квалитети вклучуваат, но не се ограничени од: вокален дијапазон, вокална тежина, вокална теситура, вокална боја на звук, и вокални точки на транзиција, како што се паузи и кревања во гласот. Други фактори се физичките одлики, говорно ниво, научно тестирање и вокална регистрација. Науката, и покрај класификацијата на гласот развиена во рамките на Европската класична музика, била бавна во адаптирањето на помодерни форми на пеење. Класификацијата на гласот често се користи во рамките на операта за да ги поврзи можните улоги со потенцијалните гласови. Во моментов има неколку различни системи во употреба во рамките на класичната музика меѓу кои: германскиот Фах систем и системот на хорска музика. Ниту еден систем не е универзално применет или прифатен.
Меѓутоа, повеќето системи на класична музика познаваат седум различни, главни вокални категории. Женските обично се поделени во три групи: сопран, мецосопран и алт. Машките обично се поделени во четири групи: контратенор, тенор, баритон и бас. За гласовите на децата во пред пубертетска возраст, се применува поимот сопран. Во рамките на секоја од овие главни категории, постојат неколку под-категории, кои разликуваат специфични вокални квалитети, како колоратура и вокална тежина поради кои се разликуваат гласовите.
Треба да се напомене дека во рамките на хорската музика, гласовите на пејачите се поделени само врз основа на вокалниот дијапазон. Хорската музика најчесто ги дели вокалните делови на високи и ниски гласови во рамките на полот (САТБ или сопран, алт, тенор, бас). Како резултат на тоа, типичната хорска ситуација овозможува добивање на неправилна класификација. Повеќето луѓе имаат среден глас, но тие мора да бидат класифицирани во еден дел од хорот кој е или премногу висок или премногу низок за пеење за нив; мецосопранот мора да пее сопран, или алтот и баритонот мора да пеат тенор или бас. Било која од овие опции може да му претставува проблем на пејачот, но за повеќето пејачи има помалку опасности во пеење премногу ниско, отколку во пеење премногу високо.
Во рамките на современите форми на музика (понекогаш се нарекува современа комерцијална музика), пејачите се класифицираат според стилот на музика што го пеат, како што се џез, поп, блуз, соул, кантри, фолк и рок стиловите. Моментално нема авторитативен систем на класификација во не-класичната музика.Се прават обиди за да се усвојат класичните поими во другите форми на пеење, но таквите обиди наидоа на контроверзии. Класификацијата на гласовите е направена со мислење дека пејачите ќе користат класична вокална техника во одреден опсег користејќи вокална продукција без микрофон. Бидејќи современите музичари користат различни вокални техники и микрофони и не се принудени да се вклопат во одредена вокална улога, употребата на такви поими како сопран, тенор, баритон итн може да биде погрешна, па дури и неточна.
Вокална педагогија
Вокална педагогија е наука за подучување на пеење. Уметноста и науката на вокалната педагогија имаат долга историја која започнала во Стара Грција и продолжува да се развива и менува и денес. Професиите кои се занимаваат со уметноста и науката на вокалната педагогија се: вокални учители, хорски директори, учители по музичко образование, оперски режисери и други наставници по пеење.
Концептите на вокалната педагогија се дел од развој на соодветна вокална техника.Типични области на студии го вклучуваат следново:
Вокална техника
Пеењето со соодветна вокална техника е интегриран и координиран чин кој ефикасно го координира физичкиот процес на пеење. Постојат четири физички процеси кои се вклучени во создавањето на звукот: дишење, фонација, резонанција и артикулација. Овие процеси се случуваат во следниот редослед: Иако овие четири процеси често се разгледуваат одделно при изучувањето, во практиката тие се спојуваат во една координирана функција. Делотворниот пејач или говорител ретко размислува за овие процеси затоа што неговиот ум и тело се така координирани да ја приметуваат само конечната единствена функција. Многу вокални проблеми се резултат на недостаток на координација во рамките на овој процес.
Бидејќи пеењето е координиран чин, тешко е да се дискутира за која било од поединечните технички области и процеси без да се поврзи со другите. На пример, фонацијата доаѓа во перспектива кога е поврзана со дишењето; на артикулаторите влијае резонанцијата; резонаторите влијаат на гласните жици; гласните жици влијаат врз контролата на дишење, и така натаму. Вокалните проблеми често се последица на дефект во еден дел од тој координиран процес кој предизвикува наставниците по пеење често интензивно да се фокусираат на една област на процесот со нивниот ученик сè додека тој проблем не е решен. Како и да е, некои области од уметноста на пеење се толку многу резултат на координирани функции што е тешко да се разговара за нив врз основа на традиционална фонацијата, резонација, артикулација, или дишење.
Откако ученикот станува свесен за физичките процеси кои го сочинуваат пеењето и за тоа како тие процеси функционираат, тој започнува да ги координира. Неизбежно, учениците и наставниците повеќе ќе се посветат на една област на техниката отколку на друга. Различните процеси може да напредуваат со различна брзина, како резултат на нерамнотежа или недостаток на координација. Областите на вокална техника кои се смета дека најмногу зависат од способноста на ученикот да ги координира различните функции се:
Развивање на гласот
Пеењето е вештина која бара високо развиени мускулни рефлекси. Пеењето не бара многу мускулна сила, но бара висок степен на координација на мускулите. Поединци може да ги развијат своите гласови повеќе преку внимателно и систематско вежбање на песните и вокални вежби. Вокалните педагози ги учат своите ученици да ги користат своите гласови на интелигентен начин. Пејачите треба постојано да размислуваат каков вид на звук создаваат и како се чувствуваат додека пеат. Вокалните вежби имаат неколку цели, вклучувајќи подготовка на гласот, зголемување на вокалниот дијапазон и стекнување на вокални техники, како што легато, стакато, контрола на динамиката, брзи фигурации, пеење во високи интервали, пеење трилови и корегирање на вокалните грешки.
Проширување на вокалниот дијапазон
Има три фактори кои значително влијаат на способноста за пониско или повисоко пеење:
Мек Кини вели: „Овие три фактори можат да бидат изразени во три основни правила: (1) Кога се пее повисоко, се користи повеќе енергија, кога се пее пониско, се користи помалку (2) Кога се пее повисоко, се користи повеќе простор, кога се пее пониско, се користи помалку (3) Кога се пее повисоко, се користи повеќе длабочина, кога се пее пониско, се користи помалку.“
Положба на телото
Процесот на пеење најдобро функционира кога телото е во одредена положба. Положбата на одредени делови од дишниот систем влијае на способноста за слободно движење на воздухот во и надвор од телото и за добивање на потребната количина на воздух. Ако телото е во згрчена положба, тоа ќе го ограничи капацитетот на белите дробови, и напнатиот абдоминален ѕид ќе го попречи пренесувањето на воздухот надолу низ дијафрагмата. Добрата положба дозволува дишниот систем ефикасно да ја исполни својата основна функција без непотребно трошење на енергија. Добрата положба, исто така го олеснува иницирањето на фонација и ги координира резонанциите, со што спречува непотребни напнатости во телото. Вокалните педагози, истакнале дека заземањето добро држење на телото често им обезбедува поголемо чувство на сигурност и спокојство за време на изведбата. Публиката, исто така, подобро реагира на пејачите со добро став. Добриот држење кое станало навика, го подобрува целокупното здравје на телото преку овозможување на подобра циркулацијата на крвта и спречување на замор и стрес.
Постојат осум компоненти за идеална положба за пеење:
Дишење и негова поддршка
Природното дишење има три фази: земање воздух, испуштање воздух, и одмор или период на опоравување. Овие фази обично не се свесно контролирани. Во рамките на пеењето има четири фази на дишење: период на земање воздух (вдишување), период на поставување на контролите (суспензија); период на контролирано издишување (фонација) и период на опоравување.
Овие фази мора да бидат свесно контролирани од страна на пејачот сè додека не станат условени рефлекси. Многу пејачи го прекинуваат свесното контролирање пред нивните рефлекси да бидат целосно условени, што во крајна линија доведува до хронични вокални проблеми.
Вибрато
Вибратото е техника која ја користат пејачите (а и многу инструменталисти, на пример, гудачките инструменти, кои се свират со гудало може да произведат вибрато) во која континуирано ги менуваат високите и ниските тонови, притоа внесувајќи им благо треперење.Вибрато е пулсот или бранот во постојан тон. Вибратото се случува природно, и е резултат на правилната поддршка на дишењето и опуштената вокална апаратура. Некои пејачи употребуваат вибрато како средство за изразување. Многу успешни уметници имаат изградено кариера поради длабокото, богато вибрато.
Вокална музика
Музиката која вклучува пеење кое нема видлива функција, генерално се смета за инструментална музика. На пример, некои блуз-рок песни може да имаат хор, но акцентот во песната е на инструменталните мелодии и импровизации. Вокалната музика обично се карактеризира со испеани зборови наречени текст, иако постојат примери на вокална музика која се изведува со користење на не-лингвистички слогови или звуци, понекогаш како музичка ономатопеја. Еден краток дел од вокалната музика со текст е наречен песна.